b'\n_START_ARTICLE_\nHierarchical Data Format\n_START_PARAGRAPH_\nHierarchical Data Format (HDF, HDF4, HDF5)\xc2\xa0\xe2\x80\x93 hierarchinis duomen\xc5\xb3 formatas \xe2\x80\x93 fail\xc5\xb3 format\xc5\xb3 bei atvirojo kodo taikom\xc5\xb3j\xc5\xb3 bibliotek\xc5\xb3 visuma, skirta i\xc5\xa1saugoti ir atgaminti didelius skaitmenin\xc4\x97s informacijos kiekius._NEWLINE_HDF yra palaikomas daugelio programini\xc5\xb3 platform\xc5\xb3\xc2\xa0\xe2\x80\x93 Java, MATLAB, Octave, IDL, Python, C/C++, Fortran._NEWLINE_HDF4, senesnis formatas, nors ir turi nema\xc5\xbeai apribojim\xc5\xb3, dar yra aktyviai palaikomas jos k\xc5\xabr\xc4\x97j\xc5\xb3, HDF Group._NEWLINE_HDF5 formatas yra pana\xc5\xa1us \xc4\xaf fail\xc5\xb3 sistemos format\xc4\x85. Juo saugomi tiek duomenys, tiek metaduomenys. Indeksavimui naudojamos B-med\xc5\xbeio tipo strukt\xc5\xabros, tod\xc4\x97l prieiga prie duomen\xc5\xb3 yra greitesn\xc4\x97 nei tradicin\xc4\x97se SQL duomen\xc5\xb3 baz\xc4\x97se._NEWLINE_Naujausia versija yra HDF5, bibliotek\xc5\xb3 versija 5-1.8.15 (2015.05.15).'